Liisa-Ly Pakosta

Justiits- ja digiminister .11.2024

**Kirjalik küsimus perekonnaseaduse kavandatavate muudatuste kohta**

Austatud justiits-ja digiminister

Vanemate vahelised vaidlused lapse hooldus- ja suhtlusõiguse ning ülalpidamiskohustuse täitmise üle jõuavad väga sageli kohtusse. Kohtumenetlused on sageli pikad ja osapooli kurnavad ning kogu protsessi tulemusel on lõpuks kannatajaks laps.

Meedia vahendusel[[1]](#footnote-1) andsite selle aasta oktoobri keskpaigas teada, et perekonnaseadus on ülevaatamisel. Soovite analüüsida ja leida vastused küsimustele, et mis juhtudel peaksid perekonnaelu puudutavad vaidlused jõudma üldse kohtusse ning millistel juhtudel peaks abi saama muudest instantsides. Ühiskondlik debatt ja diskussioon karjuvate muudatuste järele on avalikkuses tõusetunud viimasel ajal eriliselt seoses ühe tuntud paari lapse hooldusõiguse vaidlusega.

Lähtudes eeltoodust on mul Riigikogu kodu- ja töökorra seaduse § 147 alusel Teile järgmised küsimused:

1. Kas ja kui palju arvestatakse perekonnaõiguslikes vaidlustes lapse arvamusega? Kuidas toimub lapse ärakuulamine?
2. Kuidas Te hindate, kas 01.09.2022.a. jõustunud riiklik perelepitusteenus on täitnud oma eesmärki? Kas see on olnud tõhus vaheinstants kohtule?
3. Lähisuhtevägivald ja sellega kaasnev manipulatsioon on sageli varjatud ja seda on kohtus raske tõendada. Kas Te oskate öelda, kas ja kui palju koolitatakse kohtunikke, advokaate ja teisi lastega töötavaid spetsialiste lähisuhtevägivalla teemal (st eelkõige seda märkama ja sellele reageerima)?
4. Milline peaks Teie hinnangul välja nägema lapsesõbralik (kohtu)menetlus?
5. Kas perekonnaseaduse eelnõu muudatused on kavas töötada välja ministeeriumis või tellitakse ka see seaduseelnõu erasektorist nagu seda tehti võrdõiguslikkuse seaduse ja võrdse kohtlemise seaduse (SVVVS) ühendamise eelnõu puhul[[2]](#footnote-2). Kuidas Te hindate, kas selline praktika on kooskõlas hea õigusloomepoliitika põhimõtetega?

|  |
| --- |
|  |

Lugupidamisega

(allkirjastatud digitaalselt)

Züleyxa Izmailova

Riigikogu liige

1. https://www.err.ee/1609490968/pakosta-perekonnaseadust-ule-vaadates-keskendume-kohtu-rollile [↑](#footnote-ref-1)
2. https://www.err.ee/1609525471/riik-tellis-uue-soolise-vordsuse-seaduse-eelnou-advokaadiburoolt [↑](#footnote-ref-2)